ข้อบังคับสภาทนายความข้อบังคับสภาทนายความว่าด้วยการสอบสวนคดีมรรยาททนายความพ.ศ. ๒๕๓๕ อาศัยอำนาจตามความในมาตรา ๒๗ (๓) มาตรา ๗๒และด้วยความเห็นชอบของสภานายกพิเศษแห่งสภาทนายความ ตามมาตรา ๒๘แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความออกข้อบังคับว่าด้วยการสอบสวนคดีมรรยาททนายความไว้ดังต่อไปนี้ข้อ ๑ข้อบังคับนี้เรียกว่า ข้อบังคับสภาทนายความ ว่าด้วยการสอบสวนคดีมรรยาททนายความพ.ศ. ๒๕๓๕ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกข้อบังคับสภาทนายความ ว่าด้วยการสอบสวนคดีมรรยาททนายความ พ.ศ.๒๕๓๐ข้อ ๔นอกจากที่ได้บัญญัติไว้ในพระราชบัญญัติทนายความ พ.ศ. ๒๕๒๘และข้อบังคับสภาทนายความ ว่าด้วยมรรยาททนายความ พ.ศ. ๒๕๒๙และในข้อบังคับนี้แล้วให้นำบทบัญญัติแห่งประมวลกฎหมายวิธีพิจารณาความแพ่งมาใช้กับการสอบสวนคดีมรรยาททนายความและข้อบังคับฉบับนี้หมวด ๑คณะกรรมการสอบสวน ข้อ ๕ทนายความที่จะได้รับแต่งตั้งเป็นคณะกรรมการสอบสวนจะต้องมีคุณสมบัติ ดังต่อไปนี้(๑) มีสัญชาติไทย(๒) เป็นทนายความมาแล้วรวมกันไม่น้อยกว่าสิบปี(๓) ไม่เคยถูกลงโทษฐานประพฤติผิดมรรยาททนายความหรือถูกจำหน่ายชื่อออกจากทะเบียนทนายความข้อ ๖ให้คณะกรรมการมรรยาททนายความจัดให้มีการสอบสวนคดีมรรยาททนายความเป็นรายคดีไปคณะกรรมการสอบสวนที่ได้รับแต่งตั้งจะทำการสอบสวนเฉพาะคดีนั้น ๆและพ้นตำแหน่งเมื่อมีการสอบสวนดังกล่าวเสร็จสิ้นลงข้อ ๗นอกจากการพ้นตำแหน่งตามข้อ ๕ ดังกล่าวข้างต้น กรรมการสอบสวนพ้นจากตำแหน่งเมื่อ(๑) ตาย(๒) ลาออก(๓) ขาดจากการเป็นสัญชาติไทย(๔) ขาดจากการเป็นทนายความตามมาตรา ๔๔แห่งพระราชบัญญัติทนายความ พ.ศ. ๒๕๒๘(๕) ถูกกล่าวหาเป็นหนังสือยื่นต่อประธานกรรมการมรรยาททนายความหรือเมื่อคณะกรรมการมรรยาททนายความได้รับแจ้งจากศาลพนักงานอัยการ หรือพนักงานสอบสวน ว่ากรรมการผู้นั้นประพฤติผิดมรรยาททนายความหรือเมื่อปรากฏแก่คณะกรรมการมรรยาททนายความว่ามีพฤติการณ์อันสมควรให้มีการสอบสวนมรรยาททนายความกับกรรมการผู้นั้นข้อ ๘ให้นำบทบัญญัติว่าด้วยการคัดค้านผู้พิพากษาตามกฎหมายวิธีพิจารณาความแพ่งมาใช้บังคับแก่กรรมการสอบสวนด้วยโดยอนุโลมหมวด ๒คำกล่าวหา ข้อ ๙คำกล่าวหาว่าทนายความประพฤติผิดมรรยาททนายความจะต้องมีหลักฐานเป็นหนังสือ มีรายละเอียดชื่อชื่อสกุล ที่อยู่ ข้อกล่าวหา วัตถุประสงค์ของการกล่าวหา และลายมือชื่อผู้กล่าวหาที่ชัดแจ้งตลอดจนหลักฐานอื่นๆข้อ ๑๐คำกล่าวหาตามข้อ ๙ ให้ยื่นต่อประธานกรรมการมรรยาททนายความหรือผู้ที่ประธานกรรมการมรรยาททนายความมอบหมายข้อ ๑๑เมื่อประธานกรรมการมรรยาททนายความได้รับคำกล่าวหาว่าทนายความประพฤติผิดมรรยาททนายความตามข้อ ๙ แล้ว ให้ประธานกรรมการมรรยาททนายความหรือผู้ที่ประธานกรรมการมรรยาททนายความมอบหมายทำการตรวจสอบคำกล่าวหาหากเห็นว่าชอบด้วยกฎหมายก็ให้รับเป็นคำกล่าวหา และเมื่อมีคำสั่งรับเป็นคำกล่าวหาแล้วให้ประธานกรรมการมรรยาททนายความแต่งตั้งคณะกรรมการสอบสวนตามหมวด ๓ว่าด้วยการสอบสวนต่อไปหมวด ๓การสอบสวน ข้อ ๑๒ในการแต่งตั้งคณะกรรมการสอบสวนตามมาตรา ๖๕ แห่งพระราชบัญญัติทนายความ พ.ศ.๒๕๒๘ ให้ประธานกรรมการมรรยาททนายความกำหนดผู้เป็นประธานคณะกรรมการสอบสวนและสถานที่ทำการสอบสวนการสอบสวนคดีมรรยาททนายความให้กระทำโดยเร่งด่วนข้อ ๑๓ ให้ประธานคณะกรรมการสอบสวนส่งสำเนาคำกล่าวหาหรือคำแจ้งข้อกล่าวหาที่จะทำการสอบสวนไปยังทนายความที่ถูกกล่าวหาโดยทางไปรษณีย์ลงทะเบียนตอบรับหรือโดยเจ้าหน้าที่ของสภาทนายความโดยส่งไปยังสำนักงานหรือภูมิลำเนาของทนายความที่ถูกกล่าวหาตามที่ปรากฏในทะเบียนทนายความพร้อมทั้งแจ้งกำหนดวัน เวลา และสถานที่ทำการสอบสวนไปด้วยข้อ ๑๔ทนายความที่ถูกกล่าวหามีสิทธิทำคำแก้ข้อกล่าวหาเป็นหนังสือภายใน ๘ วัน นับแต่วันได้รับสำเนาคำกล่าวหาหรือคำแจ้งข้อกล่าวหา หรือภายในกำหนดระยะเวลาซึ่งคณะกรรมการสอบสวนได้ขยายให้ข้อ ๑๕ในการสอบสวนคดีมรรยาททนายความให้กรรมการสอบสวนเป็นผู้ซักถามพยาน ผู้กล่าวหาและผู้ถูกกล่าวหาไม่มีสิทธิแต่งตั้งทนายความเข้าแก้ต่างคดีแต่อาจซักถามพยานได้ต่อเมื่อได้รับอนุญาตจากคณะกรรมการสอบสวนข้อ ๑๖ในการสอบสวนต้องมีกรรมการสอบสวนอย่างน้อยสองคน จึงเป็นองค์คณะดำเนินการสอบสวนได้ความเห็นของคณะกรรมการสอบสวนจะต้องประกอบด้วย คำกล่าวหาคำแก้ข้อกล่าวหา ประเด็นของคดี ข้อเท็จจริงจากการสอบสวนเหตุผลพิจารณาและผลการพิจารณาในการทำความเห็น ให้ถือตามเสียงข้างมากของคณะกรรมการสอบสวนถ้าคะแนนเสียงเท่ากัน ให้ประธานคณะกรรมการสอบสวนออกเสียงหนึ่งเป็นเสียงชี้ขาดกรรมการฝ่ายเสียงข้างน้อยจะทำความเห็นแย้งก็ได้ข้อ ๑๗ในกรณีที่คณะกรรมการสอบสวนเห็นเป็นการสมควรที่จะต้องทำการสอบสวนพยานบุคคลนอกเขตจังหวัดอันเป็นที่ตั้งที่ทำการสอบสวนให้คณะกรรมการสอบสวนมีอำนาจแต่งตั้งทนายความซึ่งอยู่ในเขตจังหวัดที่จะทำการสอบสวนพยานบุคคลนั้นเป็นคณะอนุกรรมการจำนวนไม่น้อยกว่า๒ คน และส่งประเด็นไปให้คณะอนุกรรมการดังกล่าวทำการสอบสวนแทน และให้ถือว่าการสอบสวนของคณะอนุกรรมการเป็นการสอบสวนของคณะกรรมการสอบสวนด้วยข้อ ๑๘ให้สภาทนายความจ่ายค่าป่วยการให้แก่กรรมการสอบสวนและอนุกรรมการที่ได้รับการแต่งตั้งตามข้อ ๑๗ ในการสอบสวนคดีมรรยาททนายความในอัตราสามร้อยบาทต่อคน ต่อการสอบสวนแต่ละนัดในกรณีที่กรรมการสอบสวนเห็นว่าจำเป็นจะต้องไปทำการสอบสวนพยานบุคคลนอกเขตจังหวัดอันเป็นที่ตั้งที่ทำการสอบสวนก็ให้ขออนุมัติต่อประธานกรรมการมรรยาททนายความเป็นคราว ๆ ไปโดยให้เบิกค่าใช้จ่ายในการเดินทางและค่าที่พักได้ตามข้อบังคับหรือระเบียบของสภาทนายความหรือตามมติของคณะกรรมการสภาทนายความข้อ ๑๙คดีมรรยาททนายความที่ได้ดำเนินการไปแล้ว แต่ยังไม่ถึงที่สุดให้นำข้อบังคับสภาทนายความฉบับนี้ใช้บังคับได้เท่าที่ไม่ขัดต่อวัตถุประสงค์ของพระราชบัญญัติทนายความพ.ศ. ๒๕๒๘ประกาศ ณ วันที่ ๒๕ มิถุนายน พ.ศ. ๒๕๓๕สัก กอแสงเรืองนายกสภาทนายความหมายเหตุ :- วัตถุประสงค์ในการออกข้อบังคับฉบับนี้ คือก็เพื่อที่จะให้การสอบสวนคดีมรรยาททนายความดำเนินไปโดยรวดเร็วและมีประสิทธิภาพโดยเฉพาะอย่างยิ่งก่อนที่จะมีการรับเป็นคำกล่าวหานั้นให้มีการตรวจสอบคำกล่าวหาก่อนรับหรือไม่รับเป็นคำกล่าวหาดลธี/ผู้จัดทำ๒ พฤศจิกายน ๒๕๕๓นฤดล/ผู้ตรวจ๑๑ มกราคม ๒๕๕๓[๑] ราชกิจจานุเบกษาเล่ม ๑๐๙/ตอนที่ ๑๐๘/หน้า ๓๔/๑๖ ตุลาคม ๒๕๓๕